Diari Oficial de la Generalitat Valenciana


Sumari del DOGV 5280, del 14-06-2006 (2006/6309)

RESOLUCIÓ de 5 de maig de 2006, de la Direcció General d'Energia, per la qual es va atorgar a Gas Natural Distribución SDG, SA, autorització administrativa per a la construcció dels cinc trams que completen les instal·lacions corresponents al denominat gasoducte de gas natural la Jana-Vinaròs-Benicarló, en els termes municipals de la Jana, Sant Jordi, Càlig i Benicarló, a la província de Castelló, s'aprova l'addenda 2ª del projecte d'execució i part del projecte originari d'execució i es declara en concret la seua utilitat pública. (CBREDE 2005/23/12 i CBREDE 2004/18/12).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5280

Data del DOGV
:   14-06-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/6309


Data del document
:   05-05-2006

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Càlig
    * Sant Jordi
    * Jana, la
    * Benicarló
    * empresa privada
    * gas natural

RESOLUCIÓ de 5 de maig de 2006, de la Direcció General d'Energia, per la qual es va atorgar a Gas Natural Distribución SDG, SA, autorització administrativa per a la construcció dels cinc trams que completen les instal·lacions corresponents al denominat gasoducte de gas natural la Jana-Vinaròs-Benicarló, en els termes municipals de la Jana, Sant Jordi, Càlig i Benicarló, a la província de Castelló, s'aprova l'addenda 2ª del projecte d'execució i part del projecte originari d'execució i es declara en concret la seua utilitat pública. (CBREDE 2005/23/12 i CBREDE 2004/18/12). [2006/6309]  
Vist l'expedient amb referència CBREDE 2005/23/12 incoat pel Servici Territorial d'Energia de Castelló, a instància de Gas Natural Distribución SDG, SA, amb domicili a l'efecte de notificacions a Barcelona, avinguda del Portal de l'Àngel, 22, (CP 08645), relatiu a la sol·licitud de 4 d'octubre de 2005, sobre l'autorització administrativa per a la construcció de les instal·lacions corresponents a la modificació del traçat entre els vèrtexs concrets indicats en esta que afecten els termes municipals de la Jana, Sant Jordi i Benicarló del gasoducte de gas natural anomenat la Jana-Vinaròs-Benicarló, per al subministrament industrial, comercial i domèstic, que discorre íntegrament per la província de Castelló, s'aprove l'addenda 2ª del projecte d'execució i es declare en concret la utilitat pública. S'adjunta un exemplar de l'addenda esmentada firmada pel Sr. Javier de La Peña Ortiz de Zarate i visat pel Col·legi d'Enginyers de Camins, Canals i Ports, Demarcació de Madrid, el 17 d'agost de 2005.  
Vist que consta com a antecedent la Resolució d'esta Direcció General d'Energia de 23 de setembre de 2005, per mitjà de la qual s'atorga a Gas Natural SDG, SA, autorització administrativa per a la construcció de set dels dotze trams de les instal·lacions corresponents al denominat gasoducte de gas natural la Jana-Vinaròs-Benicarló, i les seues instal·lacions auxiliars, en els termes municipals de la Jana, Traiguera, Sant Jordi, Càlig, Vinaròs i Benicarló, a la província de Castelló, s'aprova el projecte d'execució i addenda 1ª a este i es declara en concret la seua utilitat pública.   
Vist que de l'expedient administratiu de què porta causa l'anteriorment esmentada resolució destaquen els següents objectius:  
Que en la petició inicial de 28 de juliol de 2004, tramitada en l'expedient originari (CBREDE/2004/18/12) del Servici Territorial d'Energia de Castelló, l'empresa peticionària va sol·licitar autorirzació administrativa, aprovació del projecte d'execució i reconeixement en concret de la utilitat pública del projecte corresponent al traçat complet de la instal·lació del gasoducte de gas natural denominada la Jana-Vinaròs-Benicarló i les seues instal·lacions auxiliars, que discorre íntegrament per la província de Castelló.  
Que com a conseqüència del contingut de l'informe del Ministeri de Foment, Demarcació de Carreteres de l'Estat, a Castelló, i a fi de respectar la zona d'afecció de la carretera N-232, així com de determinats encreuaments amb l'autovia N-340, es van efectuar diverses modificacions en el traçat original per mitjà de la sol·licitud de 25 de febrer de 2005, que es recullen en el projecte anomenat addenda 1ª (CBREDE/2005/2/12) al gasoducte de gas natural la Jana-Vinaròs-Benicarló, tramitat en el Servici Territorial d'Energia de Castelló.  
Que, amb data 2 de juny de 2005, la directora general de Gestió del Medi Natural de la Conselleria de Territori i Habitatge va dictar Declaració d'Impacte Ambiental en què va estimar acceptable, només als efectes ambientals, el projecte de gasoducte la Jana-Vinaròs-Benicarló, incloent l'addenda 1ª al projecte presentat, sense perjudici de l'obtenció prèvia de les autoritzacions sectorials que li foren d'aplicació, sempre que es duga a terme d'acord amb el que s'indica en la documentació presentada, així com les condicions de l'apartat segon que la part resolutiva de l'anteriorment esmentada resolució conté.  
Que en la part resolutiva de l'autorització esmentada d'esta Direcció General d'Energia i com a resultat, entre altres, de les condicions abans indicades no quedaren inclosos els trams que a continuació s'esmenten, els quals serien objecte d'un posterior projecte addenda específic que es tramitaria oportunament:  
Núm. tram Termes municipals Referència   
 afectats de traçat  
 per vèrtexs  
2 La Jana V-6 a V-12ª  
4 Sant Jordi V-79 aV-84  
6 Sant Jordi-Càlig V-87N a V-104  
8 Benicarló V-131 a V-138  
10 Benicarló V-156 a V-166  
Vist que realitzada la informació pública a què fa referència la Llei 34/1998, de 7 d'octubre, del Sector d'Hidrocarburs, i el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província de Castelló el dia 8 de desembre de 2005, en el Diari Oficial de la Generalitat Valenciana, de 19 de desembre de 2005, en els diaris de premsa El Periódico Mediterráneo i El Mundo, edició de Castelló del dia 19 de desembre de 2005, i exposada en els taulers d'edictes dels ajuntaments afectats, es va presentar una única al·legació que, en síntesi, manifesta el següent:  
La senyora Mª Luisa Simó Esteller, propietària de la parcel·la 130 del polígon 10 en el terme municipal de Sant Jordi, confrontant al camí de Benicarló i el subministrament d'aigua de la qual s'efectua per mitjà d'una canalització que creua el citat camí, sol·licita que s'evite el trencament o interrupció de la conducció i subministrament d'aigua durant l'execució de les obres.  
Vist que de conformitat amb el que establixen els articles 80 i 98 del Reial Decret 1434/2002, es va remetre separata de l'addenda 2ª del projecte als ajuntaments afectats, que conté les característiques generals de la instal·lació, a l'efecte d'establir les oportunes condicions tècniques. En resposta a este escrit, les entitats locals que s'indiquen van remetre els mencionats informes que, resumidament, s'exposen a continuació:  
L'Ajuntament de la Jana tramet un escrit en què manifesta que no pot concedir l'informe favorable per no haver sol·licitat l'ampliació de la llicència municipal, ni les fiances corresponents a les llicències d'obres; estima que la planimetria presentada no és completa; manifesta que el camí Comes pel qual discorre el traçat és de titularitat municipal i hi ha infraestructures com subministrament d'aigua, desaigües, etc. que no s'han previst en el projecte i que, a més, l'esmentat camí no apareix en la Relació de Béns i Drets i que, en qualsevol cas, no li ha sigut comunicada l'afectació citada; que algunes de les mancances indicades tenen una valoració econòmica que afecta el cost del projecte i, per tant, la taxa municipal d'obres, i, finalment, que l'empresa executora de les obres es comprometa a la no-interrupció per més de quatre hores diàries dels subministraments afectats.  
L'Ajuntament de Benicarló va remetre acord del ple municipal en el qual es posa a disposició de la Unitat Territorial d'Energia de la Conselleria d'Infraestructures i Transport els camins municipals per a la canalització del gasoducte amb la finalitat d'evitar, sempre que siga possible, les afeccions a finques particulars.  
L'Ajuntament de Sant Jordi manifesta que com a conseqüència de les condicions de la Declaració d'Impacte Ambiental de 2 de juny de 2005 i del Ministeri de Foment, el traçat ha variat i caldrà definir la zona pròxima al nucli urbà, per a perjudicar mínimament el seu creixement i advertix que s'haurà de guardar una distància mínima de seguretat respecte de les alineacions, ja que en l'últim traçat proposat passa per alguna parcel·la urbana i haurà de ser traslladat.  
Vist que s'ha tramés, a cada un dels ajuntaments afectats pel traçat del gasoducte, d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, un ofici en el qual se sol·licitava informe sobre l'adaptació de l'addenda 2ª del projecte al planejament urbanístic d'aplicació. En resposta a la petició formulada, les entitats locals que s'esmenten van remetre els informes que, resumidament, s'exposen a continuació, i no consta en l'expedient resposta respecte dels ajuntaments de la Jana i Sant Jordi:  
L'Ajuntament de Benicarló manifesta que la corporació està en disposició de definir que el traçat del gasoducte es produïsca per camins públics, i indica les condicions genèriques i específiques que l'informe tramés conté.  
Vist que trameses al sol·licitant les al·legacions indicades i les condicions presentades pels ajuntaments afectats per l'addenda 2ª del projecte perquè donara la conformitat o formulara les objeccions que considerara procedents, va manifestar, en síntesi, el següent:  
Respecte de les al·legacions efectuades en tràmit d'informació pública per la Sra. Mª Luisa Simó Esteller contesta que la finca propietat de la persona que al·lega no resulta afectada pel projecte de referència i que, no obstant això, per al cas que s'afectara el sistema de reg, s'habilitaria un sistema temporal a fi de no interrompre el servici.  
Respecte dels informes tramesos pels ajuntaments:  
Quant a l'Ajuntament de Sant Jordi, que s'ha arribat a un acord posterior a l'informe esmentat, s'ha tramés la documentació pertinent que ha sigut aportada a l'Ajuntament.  
Respecte de l'Ajuntament de la Jana, que tramitaran tots els requeriments que han sigut esmentats per l'Ajuntament, i s'han acceptat les indicacions respecte de l'execució de les obres i s'ha fet constar que el denominat camí Comes figura com a camí ramader, l'autorització del qual l'ha de concedir la Conselleria de Territori i Habitatge.  
Quant als informes de l'Ajuntament de Benicarló, manifesten la conformitat amb les condicions tècniques establides per a la correcta realització dels treballs de canalització i, igualment, l'acceptació amb l'acord del ple municipal traslladat.   
Per tot això se sol·licita que continue el tràmit per a accedir a la sol·licitud plantejada, i s'autoritze d'acord amb esta.  
Vist que trameses als ajuntaments afectats les respostes de l'empresa sol·licitant, a fi que mostren la conformitat o els inconvenients a esta, no consta en l'expedient cap manifestació posterior a este respecte.  
Vist que, per mitjà d'escrit de 3 de novembre de 2005, complementari de la sol·licitud inicial de l'expedient que ara es resol, Gas Natural Distribución SDG, SA, sol·licita la inclusió del tram concret comprés .entre 46 metres abans del vèrtex V-100 i el vèrtex V-104. que afecta els termes municipals de Sant Jordi i Càlig, una vegada confirmada la inviabilitat de la variant proposada en l'addenda 2a pel contingut de l'informe de la Secció de Carreteres de la Diputació de Castelló, tram la tramitació administrativa del qual va ser duta a terme en l'expedient originari (CBREDE/2004/18/12) i que va resultar exclòs de la decisió de la Resolució d'esta Direcció General d'Energia de 23 de setembre de 2005, ateses les condicions de la Declaració d'Impacte Ambiental de 2 de juny de 2005.   
Vista la petició de 28 de juliol de 2004 formulada per Gas Natural SDG, SA, i tramitada en l'expedient originari (CBREDE/2004/18/12) del Servici Territorial d'Energia de Castelló, així com la documentació que consta en el mencionat expedient administratiu, entre esta el projecte tècnic d'execució firmat pel senyor Javier de La Peña Ortiz de Zarate i visat pel Col·legi d'Enginyers de Camins, Canals i Ports, demarcació de Madrid, el 13 de juliol de 2004, referida, entre altres, al tram comprés .entre 46 metres abans del vèrtex V-100 i el vèrtex V-104. en els termes municipals de Sant Jordi i Càlig, a la província de Castelló.  
Atés que en el procediment de referència s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, entre altres, els referits a informació pública, al·legacions i sol·licitud d'informes als ajuntaments i organismes afectats, segons consta en el contingut de la Resolució d'esta Direcció General d'Energia de 23 de setembre de 2005.  
Vist que, amb data 31 d'octubre de 2005, la directora general de Gestió del Medi Natural de la Conselleria de Territori i Habitatge va dictar Declaració d'Impacte Ambiental amb les decisions que esta conté i que es transcriuen en la condició novena de l'apartat I de la part resolutiva de la present autorització.  
Vist que Gas Natural Distribución SDG, SA, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Vist que, d'acord amb la sol·licitud, l'escrit complementari de l'empresa peticionària, així com l'addenda 2a i la part del projecte originari d'execució presentat que afecta aquell, la finalitat que es perseguix amb la construcció d'esta instal·lació és dotar d'infraestructura gasista, com a energia alternativa, facilitar el desenvolupament industrial, la diversificació energètica i la millora en el subministrament per a eixa zona geogràfica.  
Vist que l'addenda 2a i el projecte originari d'execució presenten un traçat plenament concretat, tenen entre la seua documentació els plans pertinents a escala adequada, estan suficientments detallats i contenen una relació concreta i individualitzada dels béns i drets afectats.  
Vist que el Servici Territorial d'Energia de Castelló, encarregat de la instrucció de l'expedient de sol·licitud, ha emés informe favorablement sobre esta.  
Atés que l'addenda 2a i el projecte originari d'execució presentats tenen una definició i concreció de les característiques tècniques i de traçat que garantixen la major seguretat i millor funcionalitat del gasoducte, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar adequadament estes.  
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix el present títol seran atorgades, sense perjuí de les concessions i les autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.   
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Atés que la Direcció General d'Energia és competent per a la resolució del present expedient, d'acord amb el que disposa l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
I. Atorgar autorització administrativa a l'empresa Gas Natural Distribución SDG, SA, per a la construcció dels cinc trams que completen les instal·lacions corresponents al denominat gasoducte de gas natural la Jana-Vinaròs-Benicarló, en els termes municipals de la Jana, Sant Jordi, Càlig i Benicarló, a la província de Castelló, i que a continuació s'indiquen, amb identificació del número de tram, termes municipals afectats per cada un d'estos i la seua identificació d'acord amb els vèrtexs que s'esmenten.  
Núm. Tram Termes municipals Referència de traçat   
 afectats per vèrtexs  
2 La Jana V-2 A 1 a V-12 A 56  
 (Modificada)  
4 Sant Jordi V-79 a V-84  
6 Sant Jordi-Càlig V-87N a V-104  
8 Benicarló V-131 a V-138  
10 Benicarló V-156 a V-166  
La present autorització quedarà sotmesa a les condicions que consten a continuació:  
Primera. El titular de la instal·lació constituirà en el termini d'un mes una garantia per valor de 1.184,05 euros, import del dos per cent del pressupost de les instal·lacions afectades que consten en la present resolució, per a garantir el compliment de les seues obligacions, d'acord amb el que assenyala l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La dita fiança es constituirà en la Tresoreria del Servici Territorial de Castelló de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització, després de la seua sol·licitud, una vegada que el Servici Territorial d'Energia de Castelló formalitze l'acta de posada en marxa de les instal·lacions a què es referix la present resolució i l'interessat justifique el compliment de les obligacions derivades de la present autorització .  
Segona. La Companyia Gas Natural Distribución SDG, SA, complirà les obligacions que estrictament s'assenyalen en l'article 74 Obligacions dels distribuïdors de gas natural, i en el punt 1 de l'article 83 Obligacions i drets dels distribuïdors i comercialitzadors en relació al subministrament, de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a ampliar les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
Tercera. El titular de la present autorització disfrutarà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs, així com els que s'assenyalen en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Quarta. La present autorització en cap cas es concedirà amb drets exclusius d'ús, com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
Cinquena. La present autorització s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
Sisena. La determinació de les tarifes i del règim econòmic que s'apliquen per al subministrament de gas natural es regirà per les disposicions vigents en cada moment.  
Setena. La present autorització s'atorga sense perjuí de tercers i deixant fora de perill els drets particulars.  
Huitena. Serà causa de revocació de la present autorització:  
L'incompliment de la constitució del depòsit de garantia en la forma i termini assenyalat en les presents condicions.  
L'incompliment de les condicions indicades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Novena. Condicions mediambientals arreplegades en el Declaració d'Impacte Ambiental de 31 d'octubre de 2005.  
1. Es corregixen les errades següents detectades en la Declaració d'impacte ambiental de 2 de juny de 2005 del projecte del gasoducte de la Jana-Vinaròs-Benicarló, de manera que on diu:  
Pàgina 13:  
.Entre V-131 a V-138. Al camí de Sant Jordi a Benicarló situat al sud del traçat..  
.Entre V-156 a V-166. Al camí de Sant Jordi a Benicarló situat al nord del traçat..  
Ha de dir:  
Pàgina 13:  
.Entre V-131 a V-138. Al camí de Sant Jordi a Benicarló situat al nord del traçat..  
.Entre V-156 a V-166. Al camí de Sant Jordi a Benicarló situat al sud del traçat.  
2. Considerar complit la condició número 5 de la Declaració d'Impacte Ambiental de 2 de juny de 2005 del projecte de gasoducte de la Jana-Vinaròs-Benicarló.  
3. Considerar que les modificacions de traçat presentades pel promotor, i que se citen a continuació, complixen el que establixen les condicions de la 1 a la 3 de la referida Declaració d'Impacte Ambiental:  
. Tram entre V-2 A1 i V-12  
. Tram entre V-87 N i V. 87 N 11  
. Tram entre V-79 i V-84  
. Tram entre V-131 i V-138  
. Tram entre V-156 i V-166  
4. Considerar acceptable ambientalment d'acord amb la documentació presentada el traçat proposat pel promotor entre V-87 N11 i V-87 N21 sempre que es complisquen respecte a este la resta de condicions(de la 6 a la 21) establides en la referida Declaració que li siguen d'aplicació, així com les mesures preventives i correctores establides en l'estudi d'impacte ambiental i la resta de documentació presentada.  
En conseqüència es modifica respecte a este tram el que establix la declaració esmentada, i s'accepta el traçat proposat en la documentació presentada ara pel promotor.  
5. Considerar justificada la no-modificació del traçat en aquells trams indicats pel promotor en la documentació ara presentada, i que a continuació se citen i acceptable des del punt de vista ambiental mantindre el traçat original en estos trams (projecte i addenda a este presentats en el procediment d'avaluació d'impacte ambiental), sempre que es complisquen respecte a estos la resta de condicions (de la 6 a la 21) establides en la referida Declaració que els siguen d'aplicació, així com les mesures preventives i correctores establides en l'estudi d'impacte ambiental i la resta de documentació presentada:  
. Tram entre V-0 i V-2 A 1  
. Tram entre V-87 N 21 i V-104  
. Tram entre V-37 i V-51 B  
. Tram entre V-62 i V-79  
. Tram entre V-85 i V-87  
En conseqüència es modifica respecte als trams referits és este punt cinqué de la present resolució el que establix la declaració esmentada, i s'accepta el manteniment del traçat inicialment presentat en estos trams (projecte i addenda a este).  
II. Aprovar l'addenda 2a del projecte d'execució firmada pel senyor Javier de La Peña Ortiz de Zarate, i visada pel Col·legi d'Enginyers de Camins, Canals i Ports, demarcació de Madrid, el 17 d'agost de 2005, i aprovar així mateix la part corresponent del projecte originari d'execució firmat pel referit enginyer i visat pel Col·legi d'Enginyers de Camins, Canals i Ports, demarcació de Madrid, el 13 de juliol de 2004, en els trams que estan autoritzats i esmentats en l'apartat I d'esta resolució, del denominat gasoducte de gas natural la Jana-Vinaròs-Benicarló, les característiques principals del qual s'indiquen a continuació i sotmetre'ls a les condicions que igualment s'assenyalen:  
. Tipus de gas: gas natural  
. Punt de connexió:  
Punt d'entrega d'Enagas en les proximitats de l'estació de regulació i mesurament (ERM) 15.04 en el terme municipal de la Jana, PK 23 de la carretera CN-232 a través de vàlvula d'acer de 8'' de diàmetre.  
. Canonades:  
Ramal principal, des del punt de connexió abans citat fins a les proximitats de l'estació de ferrocarril de Vinaròs: acer de 8'' de diàmetre, especificació API 5L, qualitat grau B, gruix 4'8 mm a una pressió màxima de servici de 16 bar, i els últims 8 m són de 6'' de diàmetre i 4 mm de grossària.  
Ramal secundari, deriva del ramal principal, en un punt pròxim a l'encreuament de la carretera CV-138 i l'autopista AP-7, fins a les proximitats del polígon Industrial de Benicarló: acer de 6'' de diàmetre, especificació API 5L, qualitat grau B, gruix 4 mm a una pressió màxima de servici de 16 bar.   
. Armari de regulació  
Situats un d'estos en el terme municipal de Vinaròs, concretament en el vèrtex V-200, i l'altre en el de Benicarló, en el vèrtex V-48/1, d'APA/MPB amb un cabal de 2500 m3(n)/h i amb pressió d'entrada màxima de 16 bar i d'eixida de 4 bar.  
. Diferència en què augmenta el pressupost ja aprovat : 59.202, 64 euros.  
Les condicions a què està sotmesa la mencionada aprovació són les següents:  
1ª. Les obres hauran de realitzar-se d'acord amb l'addenda 2a i el projecte presentats, amb les variacions que, si és el cas, se sol·liciten i s'autoritzen.  
2ª. El titular de l'esmentada instal·lació informarà de l'acabament de les obres al Servici Territorial d'Energia de Castelló, a l'efecte de reconeixement, presentant l'oportú certificat de direcció, subscrit per tècnic competent i visat pel Col·legi Oficial corresponent.  
3ª. El titular de la instal·lació notificarà per escrit al Servici Territorial d'Energia de Castelló el començament dels treballs per a efectuar-ne les inspeccions, en el cas de considerar-ho convenient.  
APB: P>16 bar  
APA: 4 bar< P £ 16 bar  
MPB: 0,4 bar< P £ 4 bar  
MPA: 0,05 bar < P £ 0,4 bar  
4ª. L'administració deixarà sense efecte la present resolució en el moment que observe l'incompliment de les condicions que esta imposa. En els supòsits esmentats, l'administració, amb l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
5ª. El titular de la instal·lació haurà de tindre en compte en l'execució del projecte les condicions imposades pels organismes afectats, totes les quals se li van notificar oportunament i van ser acceptades.  
6ª. El termini d'execució de les obres serà de 12 mesos a partir de l'ocupació real de les finques afectades. No obstant això, abans de l'acabament d'este termini, Gas Natural Distribución SDG, SA, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.  
III. Declarar, en concret, la utilitat pública del gasoducte autoritzat en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs i els articles 109.1, 110, 111, i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.   
IV. Publicar i notificar la present resolució, d'acord amb el que establix el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 5 de maig de 2006.. El director general d'Energia. Antonio Cejalvo Lapeña.